wickkiey/tamil-wikipedia-chunked huggingface dataset:
# முகில்வாணன்

## வில்லுப்பாடல்கள்

- வாழ்வு தரும் வார்த்தை - திருமலை சீனக்குடா - 1976
- நானே வழி - தம்பலகாமம் திருமலை - 1978
- நாதர் நகர் வலம் - மட்டக்களப்பு - 1983
- மீட்பின் சரிதை' - ஜேர்மனி தமிழ் கத்தோலிக்க ஆன்மீகப்பணியகம் - 1988
- வீரவன்னியன் - உலகத்தமிழர் அமைப்பு, கனடா - 1990
# ஏர்புளூ

**ஏர்புளூ** (*airblue*) எனப் பொதுவாக அழைக்கப்படும் ஏர்புளூ லிமிடெட் நிறுவனம் , ஒரு தனியார் விமானச்சேவையாகும். இதன் தலைமையகம் பாகிஸ்தானின் இஸ்லமாபாத்தில் அமைந்துள்ளது. இஸ்லமாபாத், லாகூர், கராச்சி மற்றும் பெஷாவர் போன்ற உள்ளூர் விமான நிலையங்களுடன், சர்வதேச விமானநிலையங்களான துபாய், அபுதாபி, சார்ஜா மற்றும் மஸ்கட் போன்ற நாடுகளை இணைப்பதில் இந்த விமானச்சேவை முக்கியப்பங்கு வகிக்கிறது. இதன் முக்கியத் தலைமையிடமாக கராச்சியில் உள்ள ஜின்னாஹ் சர்வதேச விமான நிலையம் செயல்படுகிறது.
# ஏர்புளூ

## வரலாறு

ஏர்புளூ நிறுவனம் 2003 ஆம் ஆண்டு தொடங்கப்பட்டு, ஜூன் 18, 2004 இல் தனது முதல் விமானச் சேவையினை கராச்சி – லாகூர் மற்றும் கராச்சி – இஸ்லமாபாத் போன்ற இடங்களுக்கு முறையே, தினமும் மூன்று விமானங்களை அனுப்புவதன் மூலம் தொடங்கியது. இது அந்நாட்டின் பிரதமராக இருந்த சஃபருல்லாஹ் கான் ஜமலி அவர்களால் தொடங்கிவைக்கப்பட்டது. தொடக்கம் முதலே மிகவும் பிரபலமாக பேசப்பட்ட விமானச்சேவை ஏர்புளூ ஆகும். தனது முதல் ஆண்டு பயணிகளாக சுமார் 40,000 பயணிகளை வெற்றிகரமாக பயணிக்க வைத்தது.
# ஏர்புளூ

## வரலாறு

### விமானங்களின் வரிசை

துபாயில் இருந்து செல்லும் ஏர்புளூ விமானங்கள்:
# ஏர்புளூ

## வரலாறு

### மற்றவை

- துபாய் – மணிலா
- துபாய் – லண்டன்
- துபாய் – கோலாலம்பூர்
- துபாய் – அட்டிஸ் அடபா
- துபாய் – சிங்கப்பூர்
- துபாய் – அம்ஸ்டெர்டேம்
- துபாய் – அம்மன்
- துபாய் - கையிரோ
- துபாய் – டோரன்டோ
- துபாய் – பாங்காக்
- துபாய் – மஸ்கட்
- துபாய் - டமஸ்கஸ்
- துபாய் – கராச்சி
- துபாய் – பெய்ருட்
அபுதாபியில் இருந்து செல்லும் ஏர்புளூ விமானங்கள்:
-  
- அபுதாபி - மனிலா
- அபுதாபி - கையிரோ
- அபுதாபி - டாக்கா
- அபுதாபி - மஸ்கட்
- அபுதாபி - அம்மன்
- அபுதாபி - பெய்ருட்
- அபுதாபி - பாங்காக்
- அபுதாபி – லாஹூர்
சார்ஜாவில் இருந்து செல்லும் ஏர்புளூ விமானங்கள்:
# ஏர்புளூ

## வரலாறு

### இந்தியா

- சார்ஜா - கொச்சி
- சார்ஜா - கோழிக்கோடு
- சார்ஜா - மும்பை
- சார்ஜா - திருவனந்தபுரம்
- சார்ஜா - சென்னை
- சார்ஜா – டெல்லி
# ஏர்புளூ

## வரலாறு

### மற்றவை

- சார்ஜா - காத்மண்டு
- சார்ஜா - டோஹா
- சார்ஜா - கொழும்பு
- சார்ஜா - கையிரோ
- சார்ஜா – மடினாஹ்
# ஏர்புளூ

## இலக்குகள்

ஏப்ரல் 2014 ன் படி, ஏர்புளூ செய்யக்கூடிய விமானச்சேவைக்கான இலக்குகள் பட்டியலிடப்பட்டுள்ளன.
# ஏர்புளூ

## இலக்குகள்

### ஓமன்

மஸ்கட் – மஸ்கட் சர்வதேச விமான நிலையம்
# ஏர்புளூ

## இலக்குகள்

### பாகிஸ்தான்

- இஸ்லாமபாத் – பெனாசீர் பூட்டோ சர்வதேச விமான நிலையம்
- கராச்சி – ஜின்னாஹ் சர்வதேச விமான நிலையம்
- லாஹூர் – அல்லாமா இக்பால் சர்வதேச விமான நிலையம்
- பெஷாவர் – பாச்சா கான் சர்வதேச விமான நிலையம்
- ரஹீம் யார் கான் – ஷேஹ் சையத் சர்வதேச விமான நிலையம்
# ஏர்புளூ

## இலக்குகள்

### சவுதி அரேபியா

- ஜெட்டாஹ் – கிங்க் அப்துல்லாசிஸ் சர்வதேச விமான நிலையம்
- ரியாத் – கிங்க் காலித் சர்வதேச விமான நிலையம்
- யுனைடட் அரபு எமிரேட்ஸ்:
- அபுதாபி – அபுதாபி சர்வதேச விமான நிலையம்
- துபாய் – துபாய் சர்வதேச விமான நிலையம்
- சார்ஜா – சார்ஜா சர்வதேச விமான நிலையம்
# ஏர்புளூ

## இலக்குகள்

### நெட்வொர்க் விரிவாக்கம்

ஏர்புளூ அதன் விமானச்சேவை இலக்குகளை ஐரோப்பா, சீனா மற்றும் மத்திய கிழக்கு நாடுகளுக்கு விரிவுபடுத்தும் நோக்கத்தில் உள்ளனர். அத்துடன், மும்பை – கராச்சி வழியில் விமானச் சேவையினை தொடங்கும் நோக்கிலும் உள்ளனர்.
# ஏர்புளூ

## சேவைகள்

ஏர்புளூ தற்போது அனைத்து A320 ரக விமானங்களையும் இயக்குகிறது. இதற்குமுன் ஏர்புளூ விமானச்சேவையில் பல்வேறு தரவகுப்பு இருக்கைகள் இருந்தன, ஆனால் அவற்றின் பொருளாதாரம் கட்டுக்குள் இல்லாதபடியால் அவை நீக்கப்பட்டுவிட்டன.
# ஏர்புளூ

## சேவைகள்

### ஈ-டிக்கெட்

ஏர்புளூ நிறுவனம் பாகிஸ்தானில், முதன்முறையாக மின்னணு முறையில் டிக்கெட் பதிவு செய்யும் முறையினை அறிமுகப்படுத்தியது. வயரில்லாமல் டிக்கெட்டிகளை சரிபார்த்துக்கொள்ளும் முறை மற்றும் பல புதிய முறைகளையும் ஏர்புளூ நிறுவனம் அறிமுகப்படுத்தியது.
# ஏர்புளூ

## சேவைகள்

### அடிக்கடி பயணிப்பவர்களுக்கான சலுகைகள்

இந்தச் சலுகையின்படி, எந்தவொரு பயணியும் இலவசமாக ஒரு கணக்கினை தொடங்கிக்கொள்ளலாம். ஒரு குறிப்பிட்ட தொலைவுக்கு மேல் அவர்கள் பயணித்திருந்தால் அவர்களுக்கு ‘நீல அட்டை’ வழங்கப்படும், அதற்கு மேலும் ஒரு குறிப்பிட்ட தூரம் பயணிப்பவர்களுக்கு ‘பிளாட்டின அட்டை’ வழங்கப்படும். இந்த அட்டைக்கு தகுந்தாற்போல் சலுகைகளும் வழங்கப்படும்.
# ஏர்புளூ

## விமானக் குழுமங்கள்

ஏப்ரல் 2014 ன் படி மொத்தம் 6 விமானங்களைக் கொண்டுள்ளது, இவைத் தவிர மூன்று விமானங்கள் புதிதாக வாங்கப்படும் நிலையில் உள்ளன. இவற்றின் சராசரி வயது 8.9 ஆண்டுகள். இந்த ஒன்பது விமானங்களின் விவரம்: ATR 72-500 – 1, ஏர்பஸ் A320-200 – 5, ஏர்பஸ் A321-200 – 3.
# ஏர்புளூ

## விபத்துக்கள்

ஏர்புளூவின் விமானம் 202: ஜூலை 28, 2010 இல் ஏர்பஸ் A321 கராச்சியிலுள்ள, ஜின்னாஹ் சர்வதேச விமான நிலையத்திலிருந்து இஸ்லமாபாத்தின், பெனாசீர் பூட்டோ சர்வதேச விமான நிலையத்திற்கு வந்துகொண்டிருந்தபோது விமான நிலையத்திற்கு அருகில் உள்ள மர்கல்லா மலைப்பகுதியில் விபத்துக்குள்ளானது. இதற்கு விமான ஓட்டியின் தவறே காரணம் என பின்னர் கண்டறியப்பட்டது.
# மைத்திரிபால சிறிசேன

**மைத்திரிபால சிறிசேன** (*Maithripala Sirisena*, ) என்று அழைக்கப்படும் **பல்லேவத்தை கமரலாலாகே மைத்திரிபால யாப்பா சிறிசேன** (பிறப்பு: 3 செப்டம்பர் 1951) இலங்கையின் 6ஆவது நிறைவேற்றதிகாரம் கொண்ட அரசுத்தலைவராக 2015 முதல் 2019 வரை பதவியில் இருந்தார். 1989 இல் அரசியலில் நுழைந்த இவர் இலங்கை சுதந்திரக் கட்சியில் இருந்து 1989 முதல் இலங்கை நாடாளுமன்ற உறுப்பினராக இருந்து வருகிறார். 1994 முதல் 2014 நவம்பர் வரை இலங்கை அமைச்சரவையில் பல முக்கியப் பொறுப்புகளை வகித்து வந்தார். பாதுகாப்புப் பதில் அமைச்சராகவும் இலங்கை சுதந்திரக் கட்சியின் பொதுச் செயலாளராகவும் இருந்துள்ளார். 2014 நவம்பர் 21 அன்று அக்கட்சியிலிருந்து விலகி எதிர்க்கட்சிக் கூட்டணியில் இணைந்தார். சனவரி 8, 2015 அன்று நடைபெற்ற அரசுத்தலைவர் தேர்தலில் எதிர்க்கட்சிகளின் பொது வேட்பாளராக, புதிய சனநாயக முன்னணியின் சார்பில் முன்னாள் சனாதிபதி மகிந்த ராசபக்சவை எதிர்த்துப் போட்டியிட்டு வெற்றி பெற்றார்.
# மைத்திரிபால சிறிசேன

## தொடக்க நாட்கள்

1951 இல் பொலன்னறுவையில் விவசாயக் குடும்பம் ஒன்றில் பிறந்த சிறிசேன பொலன்னறுவை ரோயல் கல்லூரியில் கல்வி பயின்றார். பின்னர் குண்டசாலை விவசாயக் கல்லூரியில் பயின்று 1973 ஆம் ஆண்டில் பட்டயப் படிப்பை முடித்தார். 1971 ஜேவிபி புரட்சியின் போது இவர் கைது செய்யப்பட்டு சிறையில் அடைக்கப்பட்டார்.
# மைத்திரிபால சிறிசேன

## அரசியல்

1979 ஆம் ஆண்டில் மைத்திரிபால சிரிசேன இலங்கை சுதந்திரக் கட்சியில் சேர்ந்து அக்கட்சியின் மாவட்ட செயலாளராகப் பணியாற்றினார். பின்னர் இலங்கை சுதந்திரக் கட்சியின் இளைஞர் அமைப்பின் தலைவராகத் தேர்ந்தெடுக்கப்பட்டார்.  
1989 ஆம் ஆண்டில், பொலன்னறுவை மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். 1994 தேர்தலில் அதிகூடிய விருப்பு வாக்குகளைப் பெற்று சாதனை படைத்தார். இதன் பின்னர் இவர் மகாவலி அபிவிருத்தித் துறை பிரதி அமைச்சராக நியமிக்கப்பட்டார்.
# மைத்திரிபால சிறிசேன

## அரசியல்

### அரசுத்தலைவர்

பல வாரங்களாக ஊடகங்களில் இடம்பெற்றுவந்த ஊகங்களுக்கு இடையே, சிறிசேன நவம்பர் 21, 2014 அன்று ஆளும் ஐக்கிய மக்கள் சுதந்திரக் கூட்டணியில் இருந்து மேலும் பல கட்சி உறுப்பினர்களுடன் விலகி எதிர்க்கட்சியான ஐக்கிய தேசியக் கட்சி தலைமையிலான கூட்டணியில் சேர்ந்து கொண்டார். சனவரி 8, 2015 அரசுத் தலைவர் தேர்தலில் இவர் பொது எதிர்க்கட்சி வேட்பாளராக மகிந்த ராசபக்சவை எதிர்த்துப் போட்டியிட்டார். இலங்கையின் அனைத்து நிருவாகக் கூறுகளும் ராசபக்ச குடும்பத்தினரின் கட்டுப்பாட்டில் இருப்பதாகவும், ஊழல், உறவினருக்கான சலுகை போன்றவற்றால் இலங்கை சர்வாதிகார ஆட்சியை நோக்கி செல்வதாகவும் அவர் குற்றம் சாட்டினார். தாம் பதவிக்கு வந்தால் 100 நாட்களுக்குள் நிறைவேற்று அதிகாரம் கொண்ட சனாதிபதி ஆட்சி முறையை ஒழிக்கப் போவதாகக் கூறினார். இவரது கட்சித் தாவலை அடுத்து, இவரது அமைச்சுப் பதவியும், கட்சிச் செயலாளர் பதவியும் பறிக்கப்பட்டு கட்சியில் இருந்தும் நீக்கப்பட்டார்.  
முக்கிய எதிர்க்கட்சியான ஐதேகவின் ஆதரவைப் பெற்றதோடு, முன்னாள் அரசுத்தலைவர் சந்திரிக்கா பண்டாரநாயக்கா, ஆளும் கட்சி உறுப்பினர்கள் (துமிந்த திசாநாயக்க, ராஜித சேனாரத்தின, ரஜீவ விஜேசிங்க), சரத் பொன்சேகா என பலரும் சிறிசேனவிற்கு ஆதரவளித்தனர்.  
2015 சனவரி 8 இல் நடைபெற்ற தேர்தலில் சிறிசேன 51.28% வாக்குகள் பெற்றார். 2015 சனவரி 9 அன்று இலங்கையின் 6வது நிறைவேற்றதிகாரம் கொண்ட அரசுத்தலைவராக சிறிசேன உச்சநீதிமன்ற நீதியரசர் க. சிறீபவன் முன்னிலையில் பதவியேற்றார்.
# குருதிநச்சு பிளேக்கு

**குருதிநச்சு** **பிளேக்** (*Septicemic plague* அல்லது *septicaemic plague*) இரத்தவோட்டத்தில் தொற்றும் கடுமையான நோயாகும். பிளேக் நோயின் மூன்று வகைகளில் இதுவும் ஒன்றாகும். இது *எர்சினியா பெசுட்டிசு* என்ற பாக்டீரியாவினால் உருவாகின்றது.  
குருதிநச்சு பிளேக் நோயில் நோய் தொற்றிய குருதியணுக்கள் ஒன்றுகூடி சிறு கட்டிகளை உருவாக்குகின்றன. தகுந்த சிகிட்சை அளிக்கப்படாவிட்டால் உயிரிழப்பது பெருமளவில் உறுதியாகும். தொன்மைக்காலத்தில் இறப்பு வீதம் 99-100 விழுக்காடாக இருந்தது. 1348இல் ஐரோப்பாவில் பரவிய மூன்று பிளேக் வகைகளில் இது மிக அரிதானது. இந்த நோய் நோய்தொற்றிய கொறிணி அல்லது பூச்சி கடிப்பதால் உண்டாகின்றது. மிக அரிதாக தோலுள்ள திறப்பு வழியாகவோ மற்ற மனிதரொருவரின் இருமலிலிருந்தோ தொற்றலாம். இந்த நோயில் பாக்டீரியாக்கள் விரைவாக இரத்தத்தில் பெருகுகின்றன; இவற்றின் நச்சுப்பொருள் குழலுள் பரவிய உறைவுத்தன்மையை ஏற்படுத்துகின்றன. (DIC) இந்த இரத்த சிறுகட்டிகள் உடலெங்கும் பரவி சில பகுதிகளுக்கு இரத்தம் செல்வதை அடைக்கின்றன. இதனால் அங்குள்ள உயிரணுக்கள் இறக்கின்றன. உடலின் இரத்தம் உறைகின்ற தன்மை பாதிக்கப்படுவதால் குருதிப்போக்கை நிறுத்துகின்ற இயல்பை இழக்கிறது; இதனால் தோலினுள்ளும் மற்ற அவயங்களிலும் இரத்தம் கசிகின்றது. இதனை தோலில் சிவப்பு அல்லது கருப்பு பட்டைகளாக காணலாம். மேலும் குடலுள் கசிந்த இரத்தம் வாந்தியாகவோ இருமல் வழியாகவோ வெளியேற்றப்படுகின்றது. உடலின் சில பகுதிகளில் காணப்படும் வீக்கங்கள் பூச்சிக்கடி போன்றுள்ளன. நுண்ணுயிர் எதிர்ப்பிகள் கொண்டு துவக்கத்திலேயே சிகிட்சை அளிக்கப்பட்டால் இறப்பு வீதத்தை 4 முதல் 15 % குறைக்கலாம். நோய் கண்ட 24 மணி நேரத்திற்குள் சிகிட்சை துவங்கப்பட வேண்டும்.
# குருதிநச்சு பிளேக்கு

## உணர்குறிகள்

- வயிற்று வலி
- குருதிக்கட்டல் காரணமாக குருதிப்போக்கு
- வயிற்றுப்போக்கு
- காய்ச்சல்
- குறைந்த குருதி அழுத்தம்
- குமட்டல்
- உறுப்பு செயலிழப்பு
- வாந்தி  
குறிப்பு: குருதிநச்சு பிளேக்கின் உணர்குறிகள் வெளிப்படுவதற்கு முன்னமே கூட உயிர் பிரியலாம்.
# குருதிநச்சு பிளேக்கு

## தொன்மைக்காலத்தில் குருதிநச்சு பிளேக்

1348 முதல் 1350 வரை ஏற்பட்ட மூன்று பிளேக் கொள்ளைநோய்களில் குருதிநச்சு பிளேக் மிகவும் அரிதானதாக இருந்தது. மற்றவற்றைப் போலன்றி இவ்வகைப் பிளேக் கிழக்கிலிருந்து கருங்கடல் வழியாக நடுநிலக் கடல் பகுதிகளில் பரவியது. முக்கிய துறைமுக நகரங்களான வெனிசு, பிளாரென்சு போன்றவை மிகவும் கூடுதலாக பாதிக்கப்பட்டன. The three plagues that are part of the கறுப்புச் சாவின் அங்கங்களாக இருந்த மூன்று வகை பிளேக்குகளுமே 1381இல் நடந்த விவசாயிகளின் புரட்சிக்கு காரணமாயிருந்தன.
# குருதிநச்சு பிளேக்கு

## தொடர்புள்ள பக்கங்கள்

- அரையாப்பு பிளேக்கு
- வளியிய பிளேக்கு
- கறுப்புச் சாவு
# லெமன் ட்ரீ ஹோட்டல்கள்

**லெமன் ட்ரீ ஹோட்டல்கள்**, (Lemon Tree Hotels) இந்தியாவிலுள்ள விடுதித் தொடர் ஆகும். இது 2002 ஆம் ஆண்டில் ஒன்றுடன் ஒன்றாக இணைக்கப்பட்டது. இந்தியா முழுவதும் சுமார் 80 நடுத்தர மற்றும் உயர் ரக அளவிலான விடுதிகளையும் அவற்றின் தோராயமாக 8000 அறைகளையும், இந்நிறுவனம் நிர்வகிக்கிறது.
# லெமன் ட்ரீ ஹோட்டல்கள்

## வரலாறு

லெமன் ட்ரீ ஹோட்டல்கள் 2002 ஆம் ஆண்டு, பட்டு கேஸ்வானியால் நிறுவப்பட்டது. சூன் 2004 ஆம் ஆண்டில், குர்கான் பகுதியில் முதல் லெமன் ட்ரீ ஹோட்டல் நிறுவப்பட்டது. இது குர்கானின் உத்யோக் விகார் பகுதியில் 49 அறைகளைக் கொண்ட விடுதியாக உள்ளது.
# லெமன் ட்ரீ ஹோட்டல்கள்

## செலவு குறைப்பு நடவடிக்கைகள்

ஒவ்வொரு அறைகளிலும் கட்டப்பட்ட படுக்கைகள் இருப்பதால் வேலையாட்கள் சுத்தம் செய்யும் நேரம் மிச்சமாகிறது. இதனால் பல மணி நேரம் மற்றும் தேவையற்ற செலவுகள் குறைக்கப்படுகின்றன. இதன் முதல் விடுதியான குர்கான் பகுதியில் உள்ள விடுதியானது 49 அறைகளுடன் 320 சதுர மீட்டர்களுக்குப் பதில் 240 சதுர மீட்டர்கள் அளவில் அமைக்கப்பட்டுள்ளன.
# லெமன் ட்ரீ ஹோட்டல்கள்

## லெமன் ட்ரீ குழுமத்தில் இருந்து அடுத்து வரக்கூடிய விடுதிகள்

1. லெமன் ட்ரீ ஹோட்டல், சண்டிகர் (ஏற்கனவே மார்ச் 2012 இல் திறக்கப்பட்டது)
1. லெமன் ட்ரீ ஹோட்டல், இந்திராகாந்தி சர்வதேச விமான நிலையம், புது தில்லி
1. லெமன் ட்ரீ ஹோட்டல், கிழக்கு குர்கான்
1. லெமன் ட்ரீ ஹோட்டல், மும்பை
1. லெமன் ட்ரீ ஹோட்டல், சிட்டி சென்டர், புனே
1. லெமன் ட்ரீ மவுண்டன் வியூ ரிசார்ட், சிம்லா
# லெமன் ட்ரீ ஹோட்டல்கள்

## தில்லியில் உள்ள லெமன் ட்ரீ விடுதிகள்

1. லெமன் ட்ரீ பிரீமியர் தில்லி ஏரோசிட்டி
1. ரெட் பாக்ஸ் ஏரோசிட்டி
1. ரெட் பாக்ஸ் ஹோட்டல் – கிழக்கு தில்லி
# கல்யாண் மக்களவைத் தொகுதி

**கல்யாண் மக்களவைத் தொகுதி**, இந்திய மக்களவைக்கான தொகுதியாகும். இது மகாராஷ்டிராவில் உள்ளது.
# கல்யாண் மக்களவைத் தொகுதி

## தொகுதிக்குட்பட்ட பகுதிகள்

இந்த தொகுதியில் மகாராட்டிர சட்டமன்றத்திற்கான ஆறு தொகுதிகள் சேர்க்கப்பட்டுள்ளன.
- அம்பர்நாத் சட்டமன்றத் தொகுதி
- உல்ஹாஸ்நகர் சட்டமன்றத் தொகுதி
- கல்யாண் கிழக்கு சட்டமன்றத் தொகுதி
- டோம்பிவலி சட்டமன்றத் தொகுதி
- கல்யாண் ஊரகம் சட்டமன்றத் தொகுதி
- மும்பிரா-கள்வா சட்டமன்றத் தொகுதி
# கல்யாண் மக்களவைத் தொகுதி

## நாடாளுமன்ற உறுப்பினர்

- பதினாறாவது மக்களவை (2014 - இன்றுவரை): ஸ்ரீகாந்து ஷிண்டே (சிவ சேனா)
# ஸ்ரீகாந்து ஷிண்டே

**ஸ்ரீகாந்து ஷிண்டே**, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1987-ஆம் ஆண்டின் பிப்பிரவரி நான்காம் நாளில் பிறந்தார். இவர் தானே மாவட்டத்தைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், கல்யாண் மக்களவைத் தொகுதியில் போட்டியிட்டு வென்றார். பதினாறாவது மக்களவையில் உறுப்பினர் ஆனார்.
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

**2014 இங்கிலாந்து துடுப்பாட்ட அணியின் இலங்கை சுற்றுப்பயணம்** 2014 நவம்பர் 21 தொடக்கம் டிசம்பர் 16 வரை இடம்பெற்றது. இச்சுற்றுப் பயணத்தின் போது ஏழு ஒருநாள் போட்டிகளில் அது இலங்கைத் துடுப்பாட்ட அணிக்கு எதிராக விளையாடியது. இதுவே இலங்கை அணி தனது நாட்டில் விளையாடிய முதலாவது ஏழு-ஆட்டங்களைக் கொண்ட ஒருநாள் போட்டித் தொடராகும். இலங்கை அணி இத்தொடரை 5-2 என்ற கணக்கில் வென்றது. இலங்கை ஆட்டக்காரர் மகேல ஜயவர்தன இலங்கையில் விளையாடிய கடைசி பன்னாட்டு ஆட்டமும், குமார் சங்கக்கார இலங்கையில் விளையாடிய கடைசி ஒருநாள் போட்டியும் இதுவாகும். இவர்கள் இருவரும் 2015 உலகக்கிண்ணப் போட்டிகளை அடுத்து இளைப்பாறுகின்றனர். இங்கிலாந்து துடுப்பாட்ட அணி இரண்டு ஒருநாள் துடுப்பாட்டப் பயிற்சிப் போட்டியிலும் பங்குபற்றியது.
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## அணிகள்

| ஒருநாள் |  |  |
| --- | --- | --- |
| * அஞ்செலோ மாத்தியூஸ் (த)
* திலகரத்ன டில்சான்
* சமிந்த எரங்கா
* லஹிரு கமகே
* ரங்கன ஹேரத்
* மகேல ஜயவர்தன
* திலின கந்தம்பே
* ஜீவன் மென்டிஸ்
* அஜந்த மென்டிஸ்
* குசல் பெரேரா
* தில்ருவன் பெரேரா
* திசாரா பெரேரா
* தம்மிக பிரசாத்
* குமார் சங்கக்கார (விக்)
* லகிரு திரிமான்ன | * அலஸ்டைர் குக் (த)
* மொயீன் அலி
* ஜேம்ஸ் அண்டர்சன்
* இயன் பெல்
* ரவி போபாரா
* ஜோஸ் பட்லர் (விக்)
* ஸ்டீவன் ஃபின்
* ஹாரி கர்னி
* அலெக்ஸ் ஹேல்ஸ்
* கிரிஸ் ஜோர்டான்
* இயோன் மோர்கன்
* ஜோ ரூட்
* பென் ஸ்டோக்ஸ்
* ஜேம்ஸ் டெய்லர்
* ஜேம்ஸ் டிரெட்வெல்
*Cகிரிஸ் வோகஸ் | } |
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## பயிற்சிப் போட்டி

### 1வது பயிற்சி ஒருநாள் பன்னாட்டுப் போட்டி

---
---
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## பயிற்சிப் போட்டி

### 2வது பயிற்சி ஒருநாள் பன்னாட்டுப் போட்டி

---
---
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 1வது ஒருநாள் பன்னாட்டுப் போட்டி

---
---
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 2வது ஒருநாள் பன்னாட்டுப் போட்டி

---
---
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 3வது ஒருநாள் பன்னாட்டுப் போட்டி

---
---
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 4வது ஒருநாள் பன்னாட்டுப் போட்டி

---
---
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 5வது ஒருநாள் பன்னாட்டுப் போட்டி

---
---
# இங்கிலாந்து துடுப்பாட்ட அணியின் இலங்கைச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 6வது ஒருநாள் பன்னாட்டுப் போட்டி

---
---
# 1524

__NOTOC__
ஆண்டு **1524** (**MDXXIV**) ஜூலியன் நாட்காட்டியில் வெள்ளிக்கிழமையில் துவங்கும் நெட்டாண்டு ஆகும்.
# 1524

## நிகழ்வுகள்

- சனவரி 17 - இத்தாலிய நாடுகாண் பயணி ஜியோவான்னி ட வெரசானோ பசிபிக் பெருங்கடலுக்கு மேற்குக்கரையூடான புதிய வழி ஒன்றைக் கண்டுபிடிக்கும் முகமாக மதீராவில் இருந்து அமெரிக்கா நோக்கிப் பயணமானார்.
- ஏப்ரல் 17 - இத்தாலிய நாடுகாண் பயணி ஜோவானி டா வெரசானோ நியூயோர்க் துறைமுகத்தை அடைந்தார்.
- சூலை 8 - ஜியோவான்னி ட வெரசானோ தியப்பை வந்தடைந்தார்.
- டிசம்பர் 8 - நிக்கரகுவாவின் கிரனாடா நகரம் நிறுவப்பட்டது.
- மெக்சிக்கோ நகரத்தின் டேச்னோசிடலியன் என அழைக்கப்படும் மெக்சிகோ நகராட்சி நிறுவப்பட்டது.
- எசுப்பானியாவின் அல்மெரியா எனும் இடத்தில் அமைந்துள்ளது உரோமன் கத்தோலிக்கப் பேராலயமான அல்மெரியா பெருங்கோவிலின் கட்டிடத்தின் அடித்தளமிட்டது.
# 1524

## பிறப்புகள்

- அக்டோபர் 5 - ராணி துர்காவதி, அன்றைய கோண்ட்வானா தேசத்தை ஆண்டவர் (இ. 1564)
- லூயிஸ் டி கமோஸ், போர்த்துக்கீசக் கவிஞர் (இ. 1580)
# 1524

## இறப்புகள்

- டிசம்பர் 24 - போர்ச்சுகீசிய நாடுகாண் பயணியான வாஸ்கோ ட காமா மரணமடைந்தார்,
- டிசம்பர் 24 - வாஸ்கோ ட காமா, பொர்த்துக்கீச நாடுகாண் பயணி (பி. அ. 1469)
# இலங்கை அரசுத் தலைவர் தேர்தல், 2015

**2015 இலங்கை அரசுத்தலைவர் தேர்தல்** (*Sri Lankan Presidential elections*) இலங்கையின் ஏழாவது சனாதிபதியைத் தேர்ந்தெடுக்க 2015 சனவரி 8 ஆம் நாளன்று நடைபெற்றது. முன்னாள் அரசுத்தலைவர் மகிந்த ராஜபக்சவின் இரண்டாவது ஆட்சிக் காலம் 2016 ஆம் ஆண்டில் நிறைவடைவதற்கு முன்னதாகவே புதிய தேர்தலுக்கான அறிவிப்பு 2014 நவம்பர் 21 ம் நாள் அறிவிக்கப்பட்டது. இத்தேர்தலுக்கான வேட்பு மனுக்கள் 2014 டிசம்பர் 8 அன்று ஏற்றுக் கொள்ளப்பட்டது. மகிந்த ராசபக்ச ஐக்கிய மக்கள் சுதந்திரக் கூட்டணியின் வேட்பாளராக மூன்றாவது தடவையாகவும் தேர்தலில் போட்டியிடவிருப்பதாக அறிவித்தார். அதேவேளையில் ராசபக்சவை எதிர்த்துப் போட்டியிட எதிர்க்கட்சியினர் ராசபக்சவின் அமைச்சரவையில் சுகாதாரத்துறை அமைச்சராக இருந்து, ஆளும் கூட்டணியில் இருந்து வெளியேறிய மைத்திரிபால சிறிசேனவை பொது வேட்பாளராக அறிவித்தனர்..  
மைத்திரிபால சிறிசேன 51.28% வாக்குகள் பெற்றதை அடுத்து 2015 சனவரி 9 ஆம் நாளன்று புதிய அரசுத்தலைவராக அறிவிக்கப்பட்டார். ராஜபக்ச 47.58% வாக்குகள் பெற்றார்.  
மொத்தமுள்ள 22 தேர்தல் மாவட்டங்களில் மைத்திரிபால சிறிசேன கொழும்பு, கம்பகா, கண்டி, நுவரெலியா, யாழ்ப்பாணம், வன்னி, மட்டக்களப்பு, அம்பாறை, திருகோணமலை, புத்தளம், பதுளை, பொலன்னறுவை ஆகிய 12 மாவட்டங்களில் முதலாவதாக வந்து வெற்றி பெற்றார். ராசபக்ச களுத்துறை, மாத்தளை, காலில், மாத்தறை, அம்பாந்தோட்டை, குருணாகல், அனுராதபுரம், மொனராகலை இரத்தினபுரி, கேகாலை ஆகிய 10 மாவட்டங்களில் முதலாவதாக வந்தார்.  
;2014
- 20 அக்டோபர்: 2015 சனவரியில் அரசுத்தலைவர் தேர்தல் நடைபெறும் என ஊடகத்துறை அமைச்சர் கெஹெலிய ரம்புக்வெல உறுதிப்படுத்தினார்.
- 5 நவம்பர்: மகிந்த ராஜபக்ச தான் மூன்றாம் தடவையும் போட்டியிடுவதற்கு சட்டத்தில் இடமுள்ளதா என அறிவிக்கும் படி உச்சநீதிமன்றத்தின் கருத்தைக் கோரினார்.
- 20 நவம்பர்: ராஜபக்ச மூன்றாம் தடவை போட்டியிடப் போவதாக அறிவித்தார்.
- 21 நவம்பர்: 2014 டிசம்பர் 8 இல் வேட்பு மனுக்கள் ஏற்றுக் கொள்ளப்படும் எனவும், 2015 டிசம்பர் 8 இல் தேர்தல் இடம்பெறும் எனவும் தேர்தல் ஆணையாளர் மகிந்த தேசப்பிரிய அறிவித்தார்.
- 8 டிசம்பர்: 19 வேட்பாளர்கள் தேர்தலில் போட்டியிட விண்ணப்பித்தனர். அனைவரதும் விண்ணப்பங்களும் ஏற்றுக் கொள்ளப்பட்டன.
- 23 - 24 டிசம்பர்: அஞ்சல் மூல வாக்களிப்பு இரண்டு நாட்களுக்கு இடம்பெற்றன.  
;2015
- 8 சனவரி: தேர்தல் நாள். நாடெங்கும் வாக்களிப்பு நிலையங்கள் இலங்கை நேரம் 07:00 க்கு ஆரம்பித்து 16:00 மணிக்கு முடிவடைந்தது.
# இலங்கை அரசுத் தலைவர் தேர்தல், 2015

## பின்னணி

இலங்கை அரசமைப்புச் சட்டத்தின் படி, அரசுத்தலைவர் ஒருவரின் பதவிக்காலம் ஆறு ஆண்டுகளாகும். ஆனாலும், பதவியில் இருக்கும் ஒருவர் தனது பதவிக்காலத்தின் நான்கு ஆண்டுகளின் பின்னர் தேர்தலைக் கோரலாம். 2009 மே மாதத்தில் அரசுப் படைகள் விடுதலைப் புலிகளைத் தோற்கடித்த வெற்றியை அடுத்து, 2009 நவம்பரில் அரசுத்தலைவர் மகிந்த ராசபக்ச முன்கூட்டியே தேர்தலை அறிவித்தார். 2010 சனவரி 26 இல் இடம்பெற்ற தேர்தலில் ராசபக்ச இரண்டாவது தடவையாக வெற்றி பெற்றார். எதிர்க் கட்சிகளின் பொது வேட்பாளராக முன்னாள் இராணுவத் தளபதி சரத் பொன்சேகா போட்டியிட்டார். ஆனாலும் ராசபக்சவின் இரண்டாவது பதவிக்காலம் 2010 நவம்பரிலேயே தொடங்கும் என 2010 பெப்ரவரியில் உச்ச நீதிமன்றம் அறிவித்ததை அடுத்து அவர் 2010 நவம்பர் 19 இல் பதவியேற்றார்.
# இலங்கை அரசுத் தலைவர் தேர்தல், 2015

## வாக்கெடுப்பு முறை

இலங்கை அரசுத்தலைவர் (ஜனாதிபதி) விருப்பு வாக்கு முறையில் தேர்ந்தெடுக்கப்படுகிறார். வாக்காளர்கள் அதிக பட்சம் மூவருக்குத் தமது விருப்பு வாக்குகளை இடலாம். குறைந்தது 50% இற்கும் அதிகமான வாக்குகள் பெற்றவர் வெற்றியாளராக அறிவிக்கப்படுவார். முதற்கட்ட வாக்கெடுப்பில் எவரும் 50% இற்கும் அதிகமான வாக்குகள் பெறத் தவறினால், அதிக வாக்குகள் பெற்ற இரண்டு வேட்பாளர்கள் இரண்டாம் கட்ட வாக்கெடுப்புக்குத் தெரிவு செய்யப்படுவர். இரண்டாம் கட்டப் போட்டியில் இருந்து நீக்கப்பட்ட வேட்பாளர்கள் பெற்ற வாக்குகளில் இருந்து 2-ஆம், 3-ஆம் விருப்பத் தெரிவாக இரண்டாம் கட்டப் போட்டியில் நிற்கும் இரண்டு வேட்பாளர்களுக்குமுரிய வாக்குகள் எண்ணப்பட்டு அவர்களின் முதலாம் கட்ட எண்ணிக்கையுடன் கூட்டப்பட்டு, அதிக வாக்குகள் பெறுபவர் வெற்றியாளராகத் தீர்மானிக்கப்படுவார்.
# இலங்கை அரசுத் தலைவர் தேர்தல், 2015

## வாக்களிப்பு

15,044,490 வாக்காளர்கள் இத்தேர்தலில் வாக்களிக்கத் தகுதி பெற்றுள்ளார்கள். அஞ்சல் மூலமான வாக்களிப்பு 2014 டிசம்பர் 23, 24 ஆகிய நாட்களில் இடம்பெற்றது. 2015 சனவரி 8 இல் நாடெங்கும் வாக்கெடுப்பு நடைபெற்றது.
# இலங்கை அரசுத் தலைவர் தேர்தல், 2015

## வேட்பாளர்கள்

19 வேட்பாளர்களின் நியமனப் பத்திரங்கள் தேர்தல் திணைக்களத்தினால் 2014 டிசம்பர் 8 இல் பெறப்பட்டு, தேர்தல் ஆணையாளரினால் அனைத்தும் ஏற்றுக் கொள்ளப்பட்டன. இவர்களில் 17 பேர் பதிவு செய்யப்பட்ட அரசியல் கட்சிகளில் இருந்தும், இருவர் சுயேட்சைகள் ஆகவும் போட்டியிடுகின்றனர்.
# இலங்கை அரசுத் தலைவர் தேர்தல், 2015

## வேட்பாளர்கள்

### மகிந்த ராசபக்ச

தற்போதைய அரசுத்தலைவர் மகிந்த ராசபக்ச ஐமசுகூ வேட்பாளராக தொடர்ந்து மூன்றாவது தடவையாக போட்டியிடுகிறார். இவருக்குஇதொகா, கம்யூனிஸ்டுக் கட்சி, லங்கா சமசமாஜக் கட்சி, தேசிய சுதந்திர முன்னணி, தேசிய ஊழியர் சங்கம், மலையக மக்கள் முன்னணி ஈபிடிபி ஆகிய சிறிய கட்சிகள் தமது ஆதரவைத் தெரிவித்தன. ஜாதிக எல உறுமய கட்சி ஆளும் கூட்டணியில் இருந்து 2014 நவம்பர் 18 அன்று விலகியதோடு, ராசபக்சவிற்கான ஆதரவையும் விலக்கிக் கொண்டது.  
2014 டிசம்பர் 8 இல் எதிர்க்கட்சி நாடாளுமன்ற உறுப்பினர்கள் திஸ்ஸ அத்தநாயக்க, ஜயந்த கேட்டகொட ஆகியோர் ராசபக்சவின் கூட்டணிக்குக் கட்சி மாறினர். அத்தநாயக்கவிற்கு சுகாதார அமைச்சர் பதவியும் வழங்கப்பட்டது.
# இலங்கை அரசுத் தலைவர் தேர்தல், 2015

## வேட்பாளர்கள்

### மைத்திரிபால சிறிசேன

2014 நவம்பர் 21 இல் தேர்தலுக்கான அறிவித்தல் விடுக்கப்பட்ட போது, ஆளும் கட்சியின் மூத்த அமைச்சரும், இலங்கை சுதந்திரக் கட்சியின் பொதுச் செயலாளருமான மைத்திரிபால சிறிசேன எதிர்க்கட்சிகளின் பொது வேட்பாளராக ஐக்கிய தேசியக் கட்சியினால் அறிவிக்கப்பட்டார். முன்னாள் அரசுத்தலைவர் சந்திரிக்கா பண்டாரநாயக்க குமாரதுங்க, முன்னாள் இராணுவத் தலைவர் சரத் பொன்சேகா, மற்றும் ஆளும் கூட்டணியில் இருந்து விலகிய துமிந்த திசாநாயக்க, ராஜித சேனாரத்தின போன்றவர்களின் ஆதரவும் இவருக்குக் கிடைத்தது. சிறிசேனாவின் அமைச்சுப் பதவி, செயலாளர் பதவிகள் பறிக்கப்பட்டு கட்சியில் இருந்தும் உடனடியாக நீக்கப்பட்டார். இவருடன் நாடாளுமன்ற உறுப்பினர்கள் (துமிந்த திசாநாயக்க, ராஜித சேனரத்தின உட்பட நால்வர் ஆளும் கட்சியில் இருந்து விலகி எதிரணியில் இணைந்தனர். நவம்பர் 30 இல் அமைச்சர் நவீன் திசாநாயக்க ஆளும் கட்சியில் இருந்து விலகி சிறிசேனவிற்கு ஆதரவளிப்பதாக அறிவித்தார். டிசம்பர் 10 இல் பழனி திகாம்பரம், வேலுசாமி ராதாகிருஷ்ணன் ஆகிய இரண்டு பிரதிமைச்சர்கள் அரசில் இருந்து விலகி சிரிசேனவிற்கு ஆதரவளித்தனர்.  
தாம் பதவிக்கு வந்தால், 100 நாட்களுக்குள் நிறைவேற்றதிகாரம் கொண்ட சனாதிபதி ஆட்சி முறையை ஒழிப்பதாகவும், சர்ச்சைக்குரிய 18ஆம் திருத்த சட்டமூலத்தைத் திரும்பப் பெறப்போவதாகவும், ஐதேக தலைவர் ரணில் விக்கிரமசிங்கவை பிரதமராக நியமிப்பார் என்றும் வாக்குறுதி அளித்தார். டிசம்பர் 1 இல் சிறிசேன 36 அரசியல் கட்சிகள் மற்றும் குழுக்களுடன் புரிந்துணர்வு ஒப்பந்தம் ஒன்றில் கையெழுத்திட்டார். டிசம்பர் 28 அன்று சிறீலங்கா முஸ்லிம் காங்கிரஸ் கட்சி அரசில் இருந்து விலகி மைத்திரிபாலவிற்குத் தமது ஆதரவைத் தெரிவித்தது. அதன் தலைவர் ரவூப் ஹக்கீம் அமைச்சர் பதவியில் இருந்து விலகுவதாக அறிவித்தார். 2014 டிசம்பர் 30 அன்று தமிழ்த் தேசியக் கூட்டமைப்பு சிறிசேனவிற்கு நிபந்தனையின்றி ஆதரவளிப்பதாக அறிவித்தது.  
மைத்திரிபால சிறிசேன புதிய சனநாயக முன்னணியின் வேட்பாளராக அவர்களது அன்னச் சின்னத்தின் கீழ் போட்டியிட்டார்.
# இலங்கை அரசுத் தலைவர் தேர்தல், 2015

## வேட்பாளர்கள்

### ஏனைய வேட்பாளர்கள்

- விமல் கீகணகே, இலங்கை தேசிய முன்னணி, மகிந்த ராசபக்சவின் மாற்று வேட்பாளர்
- ஐதுருஸ் எம். இலியாசு, சுயேட்சை
- சிறிதுங்க ஜெயசூரியா, ஐக்கிய சோசலிசக் கட்சி
- ஜெயந்தா குலதுங்க, ஐக்கிய இலங்கை பாரிய பேரவை, மகிந்த ராசபக்சவின் மாற்று வேட்பாளர்
# இலங்கை அரசுத் தலைவர் தேர்தல், 2015

## வன்முறைகளும் முறைகேடுகளும்

ஜாதிக எல உறுமய கட்சி ஆளும் ஐமசுகூ கூட்டணியில் இருந்து விலகிய இரு நாட்களில் கொழும்பின் பொறளை புறநகரில் அக்கட்சியின் நாடாளுமன்ற உறுப்பினர் அதுரலிய ரத்தன தேரருக்கு சொந்தமான பௌத்த விகாரை ஒன்று 2014 நவம்பர் 20 அன்று தாக்கப்பட்டது. 2014 நவம்பர் 21 அன்று மாலை ஐமசுகூ உறுப்பினர்கள் சிலர் எதிரணிக்குத் தாவியதற்கு ஆதரவாக இடம்பெற்ற நிகழ்வுகளின் போது ஐதேக உறுபினர் ஒருவர் பயகலை என்ற இடத்தில் வைத்து சுடப்பட்டார். நவம்பர் 25 இல் ஐதேக உறுப்பினர் எம். எச். ஏ. அலீமின் அலுவலகத்தின் மீது துப்பாக்கிச் சூடு நடத்தப்பட்டது. நவம்பர் 29 அன்று மைத்திரிபால சிறிசேனவின் சகோதரருக்குச் சொந்தமான பாரவுந்து ஒன்று மரந்தககமுல்ல என்ற இடத்தில் தாக்கப்பட்டது.  
டிசம்பர் 17 காலையில் காலிக்கு அருகில் சிறிசேன பயன்படுத்தவிருந்த பிரசார மேடை ஒன்று தீக்கிரையாக்கப்பட்டது. மூன்று தொழிலாளிகள் கடத்தப்பட்டனர். கைது செய்யப்பட்ட மூன்று சந்தேக நபர்களை பிரதி அமைச்சர் நிசாந்த முத்துஎட்டிகம விடுவித்தார். அவருக்கு எதிராகப் பிடியாணை பிறப்பிக்கப்பட்டிருந்தும், அவர் டிசம்பர் 26 இல் சிங்கப்பூர் சென்றார். டிசம்பர் 28 இல் இவர் நாடு திரும்பிய போது கைது செய்யப்பட்டாலும், அடுத்த நாள் பிணையில் விடுவிக்கப்பட்டார்.  
2014 டிசம்பர் 24 அன்று ஐதேக தலைமையகம் சிறீகொத்தா தேசப்பற்றுள்ள தேசிய முன்னணி உறுப்பினர்களால் தாக்கப்பட்டது. பின்னர் இடம்பெற்ற வன்முறைகளில் இரு தரப்பிலும் 30 பேர் வரை காயமடைந்தனர்.
# இலங்கை அரசுத் தலைவர் தேர்தல், 2015

## முடிவுகளும் பதவியேற்பும்

51.28% வாக்குகள் பெற்றதை அடுத்து சிறிசேன வெற்றியாளராக அறிவிக்கப்பட்டார். ராசபக்ச 47.58% வாக்குகளைப் பெற்றார். அதன் பின்னர் ராசபக்ச தனது அதிகாரபூர்வ இருப்பிடமான அலரி மாளிகையை விட்டு வெளியேறினார்.  
மைத்திரிபால சிறிசேன இலங்கையின் 6வது நிறைவேற்றதிகாரம் கொண்ட அரசுத்தலைவராக உச்சநீதிமன்ற நீதிபதி க. சிறீபவன் முன்ன்லையில் கொழும்பு சுதந்திர சதுக்கத்தில் 2015 சனவரி 9, 18.20 மணிக்கு பதவியேற்றார். பொதுவாக புதிய அரசுத்தலைவர் ஒருவர் உச்சநீதிமன்றத் தலைமை நீதிபதி முன்னிலையிலேயே பதவியேற்பார். ஆனாலும் முன்னாள் தலைமை நீதிபதியை ராசபக்ச அரசு சட்டபூர்வமற்ற வகையில் பதவியிறக்கம் செய்தமைக்கு எதிர்ப்புத் தெரிவித்த சிறிசேன பிரதம நீதியரசர் மொகான் பீரிஸ் முன்னிலையில் பதவிப் பிரமாணம் செய்ய மறுத்தார். எதிர்க்கட்சித் தலைவர் ரணில் விக்கிரமசிங்க புதிய பிரதமராக சிறிசேன முன்னிலையில் பதவியேற்றார்.
# வளியிய பிளேக்கு

'' பாக்டீரியா திரளைக் காட்டும் அலகிடு எதிர்மின்னி நுண்படிமம்.]]
**வளியிய பிளேக்கு** அல்லது **நுரையீரல்சார் பிளேக்கு** (*Pneumonic plague*) *எர்சினியா பெசுட்டிசு* பாக்டீரியாவால் ஏற்படும் மூன்று முதன்மை வகை பிளேக் நோய்களில் ஒன்றாகும்; இது கடுமையான நுரையீரல் தொற்றுநோயாகும். அரையாப்பு பிளேக்கை விட இது கடுமையானதும் அரிதானதுமாகும். பிளேக்கின் மூன்று வகைகளும் ஒரே பாக்டீரியாவால் ஏற்படுகின்றன;அவை தாக்கும் இடத்தைக் கொண்டே வகைப்படுத்தப்படுகின்றன. எர்சினியா பெசுட்டிசு பாக்டீரியா அரையாப்பு பிளேக்கில் நிணநீர் அமைப்பையும் குருதிநச்சு பிளேக்கில் குருதி ஓட்டத்திலும் வளியிய பிளேக்கில் சுவாச அமைப்பையும் தாக்குகின்றது.  
பொதுவாக, வளியிய பிளேக்கு அரையாப்பு பிளேக்கு தொற்றிலிருந்தே பரவுகிறது; முதன்மை வளியிய பிளேக்கு நோய்தொற்றிய திவலைகளை உள்ளிழுப்பதால் ஏற்படுகின்றது. பிறகு ஒருவரிடமிருந்து மற்றவருக்கு விலங்குகள் அல்லது தெள்ளுப் பூச்சிகளின் துணையின்றியே தொற்ற முடியும். நுரையீரல்சார் பிளேக் மிக உயர்ந்த இறப்புவீதத்தைக் கொண்டுள்ளது.
# விக்கிப்பீடியா:தவறான பொருள் கொண்ட வழிமாற்றுகள்

| தவறான பொருள் தரும் இணைப்புகளும் வழிமாற்றுகளும் | சரியான தலைப்பு | தொடர்புடைய உரையாடல் பக்கங்கள் |  |
| --- | --- | --- | --- |
| இந்தி எதிர்ப்புப் போராட்டம் | இந்தித் திணிப்பு எதிர்ப்புப் போராட்டம் |  |  |
| எடுத்துக்காட்டு | எடுத்துக்காட்டு | எடுத்துக்காட்டு |  |
| எடுத்துக்காட்டு | எடுத்துக்காட்டு | எடுத்துக்காட்டு | } |
# மொரிசியசில் அரசியல்

**மொரிசியசில் அரசியல்** மக்களை அடிப்படையாகக் கொண்டது. மக்களாட்சியின் அடிப்படையிலான நாடாளுமன்றத்தைக் கொண்டது. மொரிசியசு அரசு மூன்று பிரிவுகளைக் கொண்டது. அவை சட்ட ஆக்கத் துறை, நீதித் துறை, செயலாக்கத் துறை ஆகியன. இந்த அமைப்பு மொரிசியசு அரசியலமைப்புச் சட்டத்தின் மூலம் நடைமுறைக்கு வந்தது. மொரிசியசு அரசாங்கத்தின் தலைவராக குடியரசுத் தலைவர் இருப்பார். ஆனால், மொரிசியசின் பிரதமர் முழு அதிகாரத்தையும் கொண்டிருப்பார். இவருடன் பல்வேறு துறை அமைச்சர்கள் இருப்பர். மொரிசியசு பல கட்சிகளைக் கொண்டது.
# மொரிசியசில் அரசியல்

## சட்டவாக்கத் துறை

தேசிய சட்டமன்றத்தினரால் குடியரசுத் தலைவரும், துணை குடியரசுத் தலைவரும் தேர்ந்தெடுக்கப்படுவர். இவர்கள் ஐந்தாண்டு காலம் வரை பதவியில் நீடிப்பர். சட்டத்துடன் தொடர்புடைய அனைத்து முடிவுகளும் தேசிய சட்டமன்றத்துக்கு கட்டுப்பட்டவை. இது சட்டத் திருத்தங்களை மேற்கொள்ளும் உயரிய அமைப்பாகும். அமைச்சர்களும், எதிர்க்கட்சித் தலைவரும், பிற நாடாளுமன்ற உறுப்பினர்களும் இணைந்து, சட்டங்களை உருவாக்கியும், திருத்தவும் முடியும்.
# மொரிசியசில் அரசியல்

## செயலாக்கத் துறை

குடியரசுத் தலைவரே பிரதமரையும், பிற அமைச்சர்களையும் நியமிப்பார். அமைச்சர்களுக்கு அரசை நடத்தும் பொறுப்பு இருக்கும். இவர்கள் ஆளுங்கட்சியைச் சேர்ந்தவர்களாக இருப்பர்.
# மொரிசியசில் அரசியல்

## முக்கியத்துவம்

மொரிசியசு அரசில் முக்கியத்துவம் வாய்ந்த பதவிகள் வரிசைப்படி தரப்பட்டுள்ளது.
1. குடியரசுத் தலைவர்
1. பிரதமர்
1. துணை குடியரசுத் தலைவர்
1. துணை பிரதமர்
1. உச்ச நீதிமன்றத்தின் முதன்மை நீதிபதி
1. தேசிய சட்டமன்றத்தின் சபாநாயகர்
1. எதிர்க்கட்சித் தலைவர்
1. முன்னாள் குடியரசுத் தலைவர்கள்
1. முன்னாள் பிரதமர்கள்
1. முன்னாள் துணை பிரதமர்கள்
1. அமைச்சர்கள்
1. முன்னாள் துணை குடியரசுத் தலைவர்
1. முதன்மை அரசு அதிகாரி
1. ரோட்ரிக்சின் முதன்மை ஆணையர்
1. நாடாளுமன்றத்தின் செயலாளர்கள்
1. அமைச்சரவையின் செயலாளர்கள், குடிமைப் பணித் தலைவர்
1. நிதித்துறை, உள்துறை, வெளிவிவகாரங்கள் துறை ஆகியவற்றின் செயலாளர்கள்
# மொரிசியசில் அரசியல்

## நீதித் துறை

மொரிசியசின் சட்டம் பிரான்ஸ், பிரிட்டன் நாடுகளின் சட்டதிட்டங்களின் அடிப்படையில் அமைந்தது. உச்ச நீதிமன்றமே நீதி வழங்குவதற்கான உயரிய அமைப்பாகும். இது தலைமை நீதிபதியையும், ஐந்து நீதிபதிகளையும் கொண்டிருக்கும்.
# டிரான்ஸ்ஃபார்மஸ்: டார்க் ஒப் தி மூன்

**டிரான்ஸ்ஃபார்மஸ்: டார்க் ஒப் தி மூன்** இது 2011ம் ஆண்டு வெளியான அமெரிக்க நாட்டு அறிவியல் அதிரடித் திரைப்படம் ஆகும். இது டிரான்ஸ்போர்மர்ஸ் திரைப்பட வரிசையில் 3வது பகுதி திரைப்படம் ஆகும். இந்த திரைப்படத்தை மைக்கேல் பே என்பவர் இயக்க, சயா லபஃப், ஜோஷ் டுஹாமெல், ஜான் டர்டர்ரோ, பாட்ரிக் டெம்ப்சி, கெவின் டுன், ஜூலி வைட், ஜோன் மல்கோவிச் உள்ளிட்ட பலர் நடித்துள்ளார்கள்.
# ரைவ் அங்ரி

**ரைவ் அங்ரி** இது 2011ம் ஆண்டு வெளியான அமெரிக்க நாட்டு சூப்பர்நேச்சுரல் அதிரடித் திரைப்படம் ஆகும். இந்த திரைப்படத்தை பாட்ரிக் லுச்சியர் என்பவர் இயக்க, நிக்கோலஸ் கேஜ், ஆம்பர் ஹீர்ட், வில்லியம் ஃபிச்னெர், பில்லி புர்கே, சார்லோட் ரோஸ், டோம் அட்கின்ஸ் உள்ளிட்ட பலர் நடித்துள்ளார்கள். இந்த திரைப்படம் பெப்ரவரி 25, 2011ஆம் ஆண்டு வெளியானது.
# விண்டோசு 10

**விண்டோசு 10** (**விண்டோஸ் 10**, *Windows 10*; குறியீட்டுப் பெயர்: *Threshold*) என்பது விண்டோஸ் NT இயக்க முறைமைகள் குடும்பத்தின் ஒரு பாகமாக மைக்ரோசாப்ட் நிறுவனத்தினால் வெளியிட்ட ஒரு இயக்கு தளம் ஆகும். இதன் அதிகாரப்பூர்வ முன்னோட்டம் 2014 செப்டம்பர் இல் வெளியிடப்பட்டது. முன்னணி நுகர்வோர் வெளியீடு 2015 சூலை 29ம் திகதி வெளியிடப்பட்டது. விண்டோசு 7 அல்லது விண்டோசு 8.1 இன் தகுதியுள்ள உண்மையான பதிப்புகளை முதல் ஆண்டில் இலவசமாக விண்டோசு 10 இற்கு மேம்படுத்த முடியும் என மைக்ரோசாப்ட் அறிவித்தது. இந்த இலவச மேம்படுத்தல் வசதி சூலை 29, 2016 அன்று (விண்டோசு 10 வெளியிட்டு சரியாக ஒரு ஆண்டுகாலத்திற்கு பின்) முடிந்தது.  
விண்டோசு 8 இல் அறிமுகப்படுத்திய பயனர் இடைமுகம் குறைபாடுகளை கருத்திற்கொண்டு கொண்டு, தொடுதிரையற்ற சாதனங்களில் (மேசைக் கணினி, மடிக்கணினி) பயனர் அனுபவத்தை மேம்படுத்தலை குறியாகக் கொண்ட விண்டோசு 10 பற்றி ஏப்ரல் 2014 வருடாந்தக் கூட்டத்தில் முதலாவதாககக் குறிப்பிடப்பட்டது. மேலும் விண்டோசு 10 இயங்குதளம் ஒரு சேவையாக வழங்கப்படும் என மைக்ரோசாப்ட் அறிவித்தது.  
முதல் மூன்று ஆண்டுகளுக்குள் 100 கோடி சாதனங்கள் Windows 10 இல் இயக்கும் என்ற Microsoft இன் கனவு நினைவாகவில்லை. ஆனால் 2020 இல் அது உண்மையானது.
# விண்டோசு 10

## வரலாறு

2011 இல் நடந்த Microsoft Worldwide Partner Conference இல் ஆண்ட்ரூலீ, மைக்ரோசாப்ட் மொபைல் தொழில்நுட்பத்தின் தலைவர் மைக்ரோசாப்ட் எல்லாச் சாதனத்திற்கு ஒரே இயங்கு தளம் உருவாக்குவோம் என்று சொன்னார்.  
"கைபேசிக்கு ஓர் இயங்கு தளம், கணினிகளுக்கு ஓர் இயங்கு தளம், டேப்ளடுக்கு ஓர் இயங்கு தளம் என்று தனி இயங்கு தளங்களை உருவாக்க மாட்டோம். அவை அனைத்தும் ஒன்றாக வரும்."  
ஏப்ரல் 2014 இல் நடந்த பில்டு மாநாட்டில், டெரி மயர்சன் விண்டோஸ் 8.1 இன் ஒரு புதுப்பித்த பதிப்பை அறிமுகப்படுத்தினார்.
# விண்டோசு 10

## வெளியீடுகள்

### பொது வெளியீடு

விண்டோசு 10 பொதுப்பயன்பாட்டிற்காக சூலை 29 ஆம் தேதி கணினிகளுக்கு வெளியிடப்பட்டது. கைபேசிகளுக்கான விண்டோசு 10 கைபேசி தொகுப்பு மார்ச்சு 17 ஆம் திகதி உபயோகத்தில் உள்ள விண்டோசு 8 கைபேசிகளுக்கு (இயங்க கூடியவற்றில் மட்டும்) வெளியிடப்பட்டது.
# விண்டோசு 10

## வெளியீடுகள்

### உள்ளாளர்கள்

*இதையும் பார்க்கவும்: விண்டோஸ் இன்சைடர்*  
விண்டோசு 10 ஐ பொதுப்பயனர்களுக்கு வெளியிடும் முன்பே பல சோதனை பதிப்புகளை உள்ளாளர்களுக்கு வெளியிட்டது. இந்த பதிப்புகளை விண்டோசு உள்ளரராக பதிவு செய்தவர்களுக்கு வழங்கப்பட்டது. உள்ளளர்களுக்கு வேக வளையம், மெது வளையம் மற்றும் வெளியீட்டு வளையம் என மூன்று வளையங்களாக பதிப்புகள் விநியோகிக்கப்பட்டன. விண்டோஸ் 10 இன் வெளியீட்டிற்கு பிறகு, உள்ளாளர்களுக்குப் புதிய அம்ச புதுப்பிப்புகளின் முன்னோட்டங்கள் கிடைக்கின்றன.
# விண்டோசு 10

## இற்றை பதிப்புகள்

விண்டோசு 10 இன் முக்கிய இற்றை பதிப்பு (ஆண்டு நிறைவு இற்றை பதிப்பு) ஆகத்து 2, 2016 அன்று பொதுப்பயனர்களுக்கு வெளியிடப்பட்டது.
இது முதலில் ரெட்ஸ்டோன் (Redstone) என்னும் குறிப்பு பெயரால் அறியப்பட்டது. இதற்குப் பிறகு மைக்ரோசாஃப்ட் ஒவ்வொரு ஆண்டும் புதிய பதிப்புகளை வெளியிடத் தொடங்கியது.  
**புதுப்பிப்பு வரலாறு**  
| 1507 | திரெசொல்ட் 1 | 10240 | சூலை 29, 2015 |  |  |
| --- | --- | --- | --- | --- | --- |
| 1511 | திரெசொல்ட் 2 | 10586 | நவம்பர் புதுப்பி | நவம்பர் 10, 2015 |  |
| 1607 | ரெட்ஸ்டோன் 1 | 14393 | ஆன்வசரி புதுப்பி | ஆகஸ்ட் 2, 2016 |  |
| 1703 | ரெட்ஸ்டோன் 2 | 15063 | கிரியேட்டர்ஸ் புதுப்பி | ஏப்ரல் 5, 2017 |  |
| 1709 | ரெட்ஸ்டோன் 3 | 16299 | பால் கிரியேட்டர்ஸ் புதுப்பி | அக்டோபர் 17, 2017 |  |
| 1803 | ரெட்ஸ்டோன் 4 | 17134 | ஏப்ரல் 2018 புதுப்பு | ஏப்ரல் 30, 2018 |  |
| 1809 | ரெட்ஸ்டோன் 5 | 17763 | அக்டோபர் 2018 புதுப்பி | அக்டோபர் 2, 2018
(நவம்பர் 13, 2018 அன்று மறுவெளியிடப்பட்டது) |  |
| 1903 | 19H1 (ரெட்ஸ்டோன் 6) | 18362 | மே 2019 புதுப்பி | மே 21, 2019 |  |
| 1909 | 19H2 | 18363 | நவம்பர் 2019 புதுப்பி | நவம்பர் 13, 2019 |  |
| 2004 | 20H1 | 19041 | மே 2020 புதுப்பி | மே 27, 2019 |  |
| 2009 | 20H2 | 19042 | அக்டோபர் 2020 புதுப்பி | அக்டோபர் 20, 2020 | } |
# விண்டோசு 10

## எழுத்துருக்கள்

விண்டோசு 10 மூன்று புதிய எழுத்துருக்களை அறிமுகப்படுத்தியது.  
##### இயல்புநிலை எழுத்துருக்கள்
இந்த எழுத்துருக்கள் எல்லா விண்டோஸ் 10 கணினிகளிலும் நிறுவப்படுகின்றது:  
- இலத்தின் எழுத்துக்கள்: Arial v. 7.00, Arial Black v. 5.23, *Bahnschrift v. 2.01, Calibri v. 6.22, Cambria v. 6.99, Cambria Math v. 6.99, Candara v. 5.63, Comic Sans MS v. 5.14, Consolas v. 7.00, Constantia v. 5.93, Corbel v. 5.90, Courier New v. 6.92, Franklin Gothic Medium v. 5.02, Gabriola v. 5.93, Georgia v. 5.59, Impact v. 5.11, *Ink Free v. 1.00, Lucida Console v. 5.01, Lucida Sans Unicode v. 5.01, Marlett v. 5.01, Microsoft Sans Serif v. 7.00, Palatino Linotype v. 5.03, *Segoe MDL2 Assets v. 1.68, Segoe Print v. 5.04, Segoe Script v. 5.02, Segoe UI v. 5.60, Segoe UI Emoji v. 1.27, Sitka v. 1.12, Tahoma v. 7.00, Times New Roman v. 7.00, Trebuchet MS v. 5.15, Verdana v. 5.33
- ஆப்ரிக்க எழுத்துக்கள் (பல மொழிகள்): Ebrima v. 5.12
- பண்டைய எழுத்துக்கள் (பல மொழிகள்): Segoe UI Historic v. 1.03
- அருமேனிய, Georgian & Ethiopic: Sylfaen v. 5.06
- பருமிய எழுத்துக்கள்: Myanmar Text v. 1.18
- செரோக்கி எழுத்துக்கள்: Gadugi v. 1.12
- சீனம்: Microsoft YaHei v. 6.23, SimSun v. 5.16, SimSun-ExtB v. 5.03, Microsoft JhengHei v. 6.14
- இந்திய எழுத்துக்கள் (பல மொழிகள்): Nirmala UI v. 1.37
- சப்பானிய எழுத்துக்கள்: Yu Gothic v. 1.90
- சாவக எழுத்துக்கள்: Javanese Text v. 1.09
- கொரிய எழுத்துக்கள்: Malgun Gothic v. 6.68
- திவெயி எழுத்துக்கள்: MV Boli v. 6.84
- மொங்கோலிய எழுத்துக்கள்: Mongolian Baiti v. 5.53
- Phagspa: Microsoft PhagsPa v. 6.00
- திபெத்திய எழுத்துக்கள்: Microsoft Himalaya v. 5.23
- Tai scripts: *Microsoft New Tai Lue v. 5.99, Microsoft Tai Le v. 6.00
- Yi (Lolo): Microsoft Yi Baiti v. 6.00
- சின்னங்கள்: Segoe UI Symbol v. 6.23, Symbol v. 5.01, Webdings v. 5.01, Wingdings v. 5.01
# பண்டோராவின் பெட்டி

தனக்களித்த *பிதோசை* திறந்து பார்த்தல் - இதனால் உலகின் அனைத்து தீயவைகளும் வெளியேறின.]]  
**பண்டோராவின் பெட்டி** (*Pandora's box*) எசியோடின் *வொர்க்சு அண்டு டேசு* கதையில் உருவாக்கப்பட்ட கற்பனை ஆளுமை *பண்டோரா*வுடன் தொடர்புடைய கிரேக்கத் தொன்மவியல் கலனாகும். "பெட்டி" உண்மையில் ஓர் பெரிய சாடி (πίθος *பிதோசு*) ஆகும். உலகின் அனைத்து தீயவைகளையும் உள்ளடக்கி மூடப்பட்ட இச் சாடி பண்டோராவிற்கு பரிசாக வழங்கப்பட்டது (Πανδώρα). ஆர்வமிகுதியால் பண்டோரா இந்தப் பெட்டியைத் திறந்தபோது அனைத்து தீயவைகளும் வெளியேறின; *நம்பிக்கை* மட்டுமே உள்ளிருந்ததாகக் கூறப்படுகிறது.  
இன்றைய நாளில் "பண்டோராவின் பெட்டியைத் திறப்பது" என்ற ஆங்கில மொழிச் சொல்லாடல் ஓர் சிறிய அல்லது களங்கமில்லாத செயலால் மிகவும் தீங்கு விளைவிக்கின்ற, மிகுந்த தாக்கமேற்படுத்துகின்ற பின்விளைவுகளை ஏற்படுத்தும் வாய்ப்புள்ளவற்றிற்கு பயன்படுத்தப்படுகின்றது.  
இந்தக் கதைக்கும் ஆதாம் , ஏவாள் கதையிலுள்ள தடைசெய்யப்பட்ட பழத்திற்குமான ஒற்றுமையை தெர்துல்லியன், ஓரியன், நசியான் கிரகோரி போன்ற துவக்க கால கிறித்தவர்கள் அடையாளம் கண்டுள்ளனர்.
# பண்டோராவின் பெட்டி

## தொன்மவியலில்

செவ்வியல் கிரேக்கத் தொன்மவியலில், பண்டாரா உலகின் முதல் பெண்மணி ஆவாள். சியுசு, அவளை உருவாக்க எப்பெசுடசுவைப் பணித்தார். மண்ணையும் நீரையும் கொண்டு எப்பெசுடசு அவளை உருவாக்கினார். கிரேக்கக் கடவுள்கள் அவளுக்குப் பல பரிசுகளை வழங்கினர்: ஏதெனா ஆடைகளையும், அப்ரோடிட் அழகையும், அப்பல்லோ இசைத்திறனையும், எர்மெசு பேச்சையும் அளித்தனர்.  
சொர்கத்திலிருந்து புரோமெதசு தீயைத் திருடியபோது சியுசுசு புரோமெதசின் உடன்பிறப்பான எபிமெதசுக்கு பண்டோராவை அளித்து வஞ்சம் தீர்த்துக் கொண்டார். திருமணத்தின் போது பண்டோராவிற்கு அழகிய சாடி ஒன்றைப் பரிசளித்து அதனை எக்காரணம் கொண்டும் திறக்கக்கூடாது எனக் கட்டளையிட்டார். (கடவுளரால் கொடுக்கப்பட்ட) ஆர்வமிகுதியால், பண்டோரா இதனைத் திறந்தாள்; உள்ளே அடக்கப்பட்டிருந்த அனைத்து தீயவைகளும் உடனே வெளியேறி உலகில் பரவின. அவள் உடனடியாக மூட முயன்றும் அதற்குள் அனைத்தும் வெளியேறிவிட்டிருந்தன; சாடியின் அடியில் இருந்த நம்பிக்கையின் கடவுள் *எல்பிசு* மட்டுமே தங்கியது. மிகுந்த வருத்தமடைந்த பண்டோரா இதனால் சியுசுவின் கோபத்திற்கு உள்ளாவோம் எனப் பயந்தாள்; ஆனால் இவ்வாறு நடக்கும் என்று எதிர்பார்த்திருந்த சியுசு அவளுக்கு தண்டனை எதுவும் வழங்கவில்லை.
# பண்டோராவின் பெட்டி

## சாடி பெட்டியானதெப்படி?

மூலமொழியில் இது *பிதோசு* எனப்படுகிறது. பிதோசு வைன் போன்றவற்றைச் சேமிக்கும் ஓர் பெரிய கலனை குறிக்கிறது. இத்தகைய கலன்கள் இறுதிச் சடங்குகளில் சவ அடக்கத்திற்கு பயன்படுத்தப்பட்டன. பண்டோராவிற்கு வழங்கப்பட்ட கலன், களிமண்ணாலோ அல்லது உடைக்க முடியாத சிறையாக இருக்க வெண்கலத்தாலோ உருவாக்கப்பட்டிருக்கலாம்.  
*பிதோசு* , "பெட்டி" என்று தவறாக மொழிமாற்றம் அடைந்ததற்கு 16வது நூற்றாண்டின் மனிதவியலாளர் *இராட்டர்டேமின் எராசுமசு* காரணமாக அறியப்படுகிறார். இவர்தான் எசியோட்டின் கதையை இலத்தீனில் மொழிபெயர்த்தவர். எசியோடின் *பிதோசு* எண்ணெயை அல்லது தானியத்தை சேகரிக்க பயன்படுத்தப்பட்ட சாடியாகும். இதனை எராசுமசு இலத்தீனில் பெட்டி என்பதற்கான *பைக்சிசு* என மொழி பெயர்த்தார். "பண்டோராவின் பெட்டி" என்ற சொல்லாடல் அன்றிலிருந்து நிலைத்து விட்டது. இந்த தவறுக்கு வலுவூட்டும் விதமாக தாந்தே காப்ரியல் ரோசட்டியின் ஓவியம் *பண்டோரா* அமைந்தது.
# பண்டோராவின் பெட்டி

## மேற்சான்றுகள்

- Neils, Jenifer, *The Girl in the Pithos: Hesiod’s Elpis*, in "Periklean Athens and its Legacy. Problems and Perspectives", eds. J. M. Barringer and J. M. Hurwit (Austin: University of Texas Press), 2005, pp.&nbsp;37–45.
# வால்டெமர் ஆஃப்கின்

**வால்டெமர் மோர்டெகய் உல்ஃப் ஆஃப்கின்**, (*Waldemar Mordecai Wolff Haffkine*, ; அல்லது ) (15 மார்ச்சு 1860, ஒடெசா, உருசியப் பேரரசு - 26 அக்டோபர் 1930, லோசான், சுவிட்சர்லாந்து) உருசியப் பேரரசின் யூத நுண்ணியிரியலாளர் ஆவார். "உருசிய ஆர்த்தோடாக்சிக்கு மாற மறுத்ததால்" உருசியாவில் பணியாற்ற முடியாத சூழல் ஏற்பட்டது. அதனால் உருசியாவிலிருந்து குடிபெயர்ந்து பாரிசிலுள்ள பாசுட்டர் கழகத்தில் சேர்ந்தார். இங்கு வாந்திபேதிக்கு எதிரான தடுப்பூசியை உருவாக்கி அதனை இந்தியாவில் வெற்றிகரமாக சோதித்தார். வாந்திபேதிக்கும் அரையாப்பு பிளேக்குக்கும் தடுப்பூசியைக் கண்டறிந்து பயன்படுத்திய முதல் நுண்ணுயிரியியலாளராக ஏற்கப்பட்டுள்ளார். இந்தத் தடுப்பூசிகளை தம் மீதே சோதித்து பார்த்தார். ஜோசப் லிஸ்டர் பிரபு இவரை "மனிதகுலக் காப்பாளர்" என்றார்.  
1987இல் விக்டோரியா அரசியாரின் வைரவிழா ஆண்டில் இவருக்கு ஆண்டகை விருது (CIE) வழங்கப்பட்டது.
# இரட்டை விண்மீன்

கண்காணிப்பு வானியலில் **இரட்டை விண்மீன்** (*Double star*) என்பது வானில் ஒன்றுக்கொன்று நெருக்கமாகக் காணப்படும் சோடி விண்மீன்களைக் குறிப்பதாகும். இரட்டை விண்மீன் என்ற சொல்லாட்சி பெரும்பாலும் இரும விண்மீனைப் (*binary star*) பற்றிக் குறிப்பிடவே பயன்படுத்தப்படுகிறது; எனினும், இரட்டை நட்சத்திரம் பொதுவாக "ஒளியியல் இரட்டை" எனவும் அழைக்கப்படுகிறது. பூமியிலிருந்து பார்ப்பதற்கு வானத்தில் இரண்டு விண்மீன்கள் ஒன்றோடு ஒன்று நெருக்கமாக இருப்பது போல் தோன்றுவதால் அவை ஒளியியல் இரட்டைகள் என்றழைக்கப்பட்டன. மேலும் பார்ப்பதற்குக் கிட்டத்தட்ட அவை ஒரே வரிசையில் இருப்பது போலத் தோன்றுகின்றன.  
ஒர் ஒளியியல் தொலைநோக்கியின் வழியாக பூமியிலிருந்து வானத்தைப் பார்க்கும்போது தென்படும் இந்த இரட்டை விண்மீன் காட்சி இரும விண்மீன் தொகுதியின் உருவாக்கமாகவும் இருக்கலாம் அல்லது வெவ்வேறு தூரங்களில் காணப்படும் இரண்டு நட்சத்திரங்கள் இணைந்திருப்பது போன்ற காட்சிப் பிழைத் தோற்றமாகவும் இருக்கலாம்.  
ஒரே பொது நிறை மையத்தைச் சுற்றிவருவதும், ஈர்ப்பு விசையினால் ஒன்றுக்குள் ஒன்றாய் ஈர்க்கப்பட்டதுமான இரட்டைகள் இரும விண்மீன்கள் எனப்படும். இவை விண்மீன்சார் வானியல் வல்லுநர்கள் பார்வையில் மிகுந்த முக்கியத்துவம் பெற்றவையாக விளங்குகின்றன. ஏனெனில் இவற்றின் இயக்கம், நிறை மற்றும் பிற அளபுருக்கள் முதலியவற்றை நியூட்டனின் ஈர்ப்பு விதிகளைப் பயன்படுத்தி நேரடியாகக் கணக்கிட்டுத் தீர்மானிக்க முடிகிறது.  
இரட்டை விண்மீன்களின் இயக்கம் அவற்றிற்கிடையிலான தொலைவு மற்றும் கோணம் முதலானவற்றை தொழில்முறை மற்றும் பகுதிநேர வானியல் வல்லுநர் இருவருமே 1780 ஆம் ஆண்டின் ஆரம்ப காலத்திலிருந்து தொலைநோக்கியினால் உற்று நோக்குவது மூலமே கண்டறிந்தனர்.  
இரட்டை விண்மீன் சோடியின் தொடர்பியல் நகர்வை சுற்றுப்பாதையின் வளைவுக் கோடு நிர்ணயிப்பதாக இருந்தாலும் அல்லது அவ்விரண்டு விண்மீன்களின் பொதுச் சீரான இயக்கத்துடன் ஒப்பிடுகையில் தொடர்பியல் நகர்வு குறைவானதாக இருந்தாலும் அவை ஒரே வட்டப்பாதையில் சுற்றும் இரும விண்மீன்கள் என்று கருதப்படுகிறது. (அனேகமாக அதற்கு முன்னர் பெனெடெட்டோ கசுடேலி, கலிலியோ கலிலி ஆகியோரும்) இதனைக் கண்டிருக்கலாம். இதைத் தொடர்ந்து பிற இரட்டைகள் அடையாளம் காணப்பட்டன. இராபர்ட் ஊக்கு 1664 ஆம் ஆண்டில் முதல் இரட்டை நட்சத்திர அமைப்புகளுள் ஒன்றான காமா அரைடிசுவைக் கண்டுபிடித்தார். உள்வானின் டென் சிலுவையில் உள்ள பிரகாசமான தெற்கு நட்சத்திரம் அக்ரக்சுவை 1685 ஆம் ஆண்டில் போண்டெனே கண்டறிந்தார். 36 அங்குல (910 மிமீ) விட்டமுள்ள தொலைநோக்கியின் வழியாக வானத்தின் வடக்குப் பகுதியின் பாதியை உற்று நோக்கியபோது குறைந்தது 18 நட்சத்திரங்களில் ஒன்று தோற்றப் பொலிவு 9.0 ஐ விட அதிகப் பிரகாசமுள்ள இரட்டை விண்மீனாக இருந்தது.  
தொடர்பில்லாத ஒளியியல் இரட்டைகளும் உண்மையான இரும விண்மீன்களும் பல்வேறு நடைமுறைக் காரணங்களால் மொத்தமாக திரண்டு ஒன்றாகக் காணப்படுகின்றன. மிசார் இரட்டை விண்மீன் கண்டுபிடிக்கப்பட்ட காலத்தில் அது இரும விண்மீனா அல்லது ஒளியியல் இரட்டையா என்பதை நிர்ணயிப்பதில் சிரமம் இருந்தது. இவற்றை வேறுபடுத்தி அறிய மேம்படுத்தப்பட்ட தொலைநோக்கிகள், நிறமாலையியல் மற்றும் புகைப்படங்கள் பயன்படுத்தப்பட்டன. அது ஒரு தோற்ற இரும விண்மீன் என உறுதியான பின்னர், மிசார் விண்மீனின் கூறுகள் நிறமாலையியல் இருமை வகையிலானவை என்பது அறியப்பட்டது.
# இரட்டை விண்மீன்

## இரட்டை விண்மீன்களை அவதானித்தல்

தோற்ற இரட்டை நட்சத்திரங்கள் ஒர் ஒளியியல் தொலைநோக்கியினால் வெவ்வேறாகக் காணக் கூடியவையாக இருந்தால் அவை இரட்டை நட்சத்திரங்கள் என வரையறுக்கப்படுகின்றன. அறியப்பட்டுள்ள அனைத்து இரட்டை நட்சத்திரங்களும் பெரும்பாலும் இவ்வரையறைக்குள் பொருந்தி விடுகின்றன ஒருவேளை தோற்ற இரட்டை நட்சத்திரங்கள் ஒரேவகையான பண்புகளை வெளிப்படுத்துமானால், அதாவது விண்வெளியில் சீரான இயக்கம், திரிகோணமிதி இணையச்சு அல்லது ஆரத்திசைவேகம் போன்ற பண்புகள், அவை ஈர்ப்பு விசையால் ஒன்றுடன் ஒன்று பிணைந்துள்ளன என்பதற்கு ஆதாரமாகிறது. இத்தகைய பண்புகளைப் பெற்றிருக்குமேயானால் இரட்டை விண்மீன் என்றழைக்கப்பட்ட அவ்விரட்டை, இருமை விண்மீன் என்று அழைக்கப்படுகிறது என அளவிடப்பட்டு திசை விளக்கப்படுகிறது. இத்தகைய அளவீடுகளே அளவுகள் எனப்படுகின்றன. தோற்ற இரட்டை விண்மீன்களின் இந்த அளவுகளில் படிப்படியாக இருப்பிடக் கோணம் மாறுபடும் மற்றும் கூறுகளுக்கிடையிலான பிரிவுத் தொலைவு அதிகபட்ச மற்றும் குறைந்தபட்ச மதிப்புகளுக்கிடையே அலைவுறும். இவ்வளவுகளை சமதளத்தில் குறியிட்டு வரைந்தால் ஒரு நீள்வட்டம் உண்டாகிறது. இரட்டை நட்சத்திரங்களின் சுற்றுப்பாதையின் முன்நீட்சியாக வான்கோளத்தின் மேல் வளர்ந்துள்ள நீள்வட்டமே அவ்விரட்டையின் தோற்றப்பாதையாகும். உண்மையான சுற்றுப்பதை இத்தோற்றப் பாதையிலிருந்தே தொகுக்கப்படுகிறது . இருந்தபோதிலும் பட்டியலிடப்பட்டுள்ள இரட்டை விண்மீன்களில் பெரும்பாலானவை இரும விண்மங்களாக இருக்கலாமென்று எதிர்பார்க்கப்படுகிறது
# இரட்டை விண்மீன்

## இரட்டை - இரும விண்மீன் வேறுபாடுகள்

தோற்ற இரட்டை நட்சத்திரங்களின் ஒப்புமை இயக்கத்தைக் கவனிப்பதன் மூலம் அவற்றை இருமை நட்சத்திரங்களில் இருந்து வேறுபடுத்த முடியும். இயக்கம், சுற்றுவட்டப் பாதையின் ஒரு பகுதியாக இருந்தால் அல்லது நட்சத்திரங்கள் ஒரே ஆரத்திசைவேகத்தைக் கொண்டிருந்தால் அல்லது
அவற்றின் பொதுவான கோள் இயக்கத்துடன் ஒப்பிடுகையில் அவற்றின் இயக்கங்களுக்கு இடையிலான வித்தியாசம் குறைவானதாக இருந்தால் அநேகமாக அவை இயற்பியல் இணையாய் இருக்கும்.
ஒரு குறுகிய கால இடைவெளியில் அவற்றை அவதானித்தபோது, ஒளியியல் இரட்டை விண்மீன்கள் மற்றும் நீண்ட காலஇடைவெளி கொண்ட தோற்ற இருமைகள் இரண்டுமே நேர்கோட்டு வரிசைகளில் நகருவது போலத் தோன்றும். இந்த காரணத்தினால் இவ்விரண்டையும் வேறுபடுத்தி அறிவது கடினமாக இருக்கிறது.
# இரட்டை விண்மீன்

## அடையாளங்கள்

சில பிரகாசமான தோற்ற இரட்டை நட்சத்திரங்கள் அடையாளங்களைக் கொண்டுள்ளன. இந்த நிகழ்வில் கூறுகள் மேல்குறியீடுகளாக குறிக்கப்படும். உதாரணமாக இது ஒரு α குருசிச் ( அக்ரக்சு). இதனுடைய கூறுகள் α<sup>1</sup> குருசிச் மற்றும் α<sup>2</sup>
குருசிச் என்பனவாகும். α<sup>1</sup> குருசிச் என்பது நிறமாலையியல் இருமை விண்மீனாகும். ஆனால் உண்மையில் இது ஒரு பல்மீன் திரளாகும். மேலும் மேல்குறியீடுகள் தொலைவை வேறுபடுத்திக் காட்டவும் பயன் படுத்தப்படுகின்றன. இயற்பியல் தொடர்பற்ற ஒரே பேயர் அடையாளம் கொண்ட இரு நட்சத்திரங்களான α<sup>1,2</sup> காப்ரிகோர்னி (0.11° ஆல் பிரிக்கப்பட்டுள்ளன) ξ<sup>1,2</sup> செண்டாரி ( 0.66<sup>0</sup> ஆல் பிரிக்கப்பட்டுள்ளன) மற்றும் ξ<sup>1,2</sup> சாகிட்டாரி ( 0.46<sup>0</sup> ஆல் பிரிக்கப்பட்டுள்ளன. இந்த ஒளியியல் இரட்டைகளை வெறும் கண்களால் பிரித்தறிய முடியும்.
# இரட்டை விண்மீன்

## உதாரணங்கள்

### இரும விண்மீன்கள்

- ஆல்பா செண்டாரி
- சிரியசு
- புரொசயான்
- பி எரிதானி
- துருவ விண்மீன்
- அக்ரக்சு
# இரட்டை விண்மீன்

## உதாரணங்கள்

### இரட்டை விண்மீன்கள்

- ஆல்ஃபா¹, ஆல்ஃபா² காப்ரிகோர்னி
- Theta Muscae, Theta Muscae B
- Eta¹, Eta² Coronae Australis
- Kappa¹, Kappa² Coronae Australis
- Winnecke 4 (மெசியே 40)
# இரட்டை விண்மீன்

## உதாரணங்கள்

### நிச்சயமற்றவை

- ஆல்பா செண்டாரி system (AB) and புரோக்சிமா செண்ட்டாரி (thus α Cen C): association is generally considered a physically connected system
- Castor system (Aa/Ab/Ba/Bb) and YY Geminorum (thus Castor Ca/Cb) is generally considered a physical system
- Mizar system (Aa/Ab/Ba/Bb) and Alcor (itself a binary, thus Mizar Ca/Cb, though generally not considered physical until 2009)
# இரட்டை விண்மீன்

## இவற்றையும் காண்க

- இரும விண்மீன்
- கதைகளில் இரும விண்மீன்
- பல்மீன் திரள்
# எசியோடு

**எசியோடு** (*ஹெசியட்*, அல்லது ;) கி.மு 750 இலிருந்து 650 வரை செயற்பட்டதாகக் கருதப்படும் கிரேக்கக் கவிஞர் ஆவார். இவர் ஓமரின் சமகாலத்தவராக அறிஞர்களால் கருதப்படுகிறார். ஓர் கவிஞர் தன்னையும் ஒரு கருப்பொருளாகக் கருதிய ஐரோப்பிய கவிதைகளில் இவருடையது முதலாவதாகும். தன்னுடையப் பாடல்களில் தனக்கென குறிப்பிடத்தக்க பாத்திரத்தை கொண்டிருந்தார். கிரேக்க சமய பழக்கங்களை நிறுவுவதற்கு இவருக்கும் ஓமருக்கும் முக்கிய பங்குள்ளதாக பண்டைய எழுத்தாளர்கள் கருதுகின்றனர்.கிரேக்கத் தொன்மவியல், வேளாண்மை நுட்பங்கள், துவக்க கால பொருளியல் கருத்துக்கள் (இவர் முதல் பொருளியலாளராக அடையாளப்படுத்தப்படுகிறார்), வழக்கொழிந்த கிரேக்க வானியல் மற்றும் பண்டைய நேரப்பதிவு போன்றவற்றிற்கான முதன்மை மூலமாக தற்கால அறிஞர்கள் மதிப்பிடுகின்றனர்.
# வார்ப்புரு:Weekday before date

<includeonly></includeonly><noinclude>
returns the date of the first W (=Sunday, Monday, ..., Saturday) before the specified date with year Y, month M, and day of month D.  
The first Sunday before , is given by "||" as "".  
Optionally you can format the output using the fifth parameter. For example the first Sunday before , is given by "||" as "".  
See also Template:Weekday after Julianday and Template:Weekday after date.
</noinclude>
# வார்ப்புரு:Weekday after Julianday

<includeonly></includeonly><noinclude>
returns the date of the first W (=Sunday, Monday, ..., Saturday) after the specified Julianday J.  
The Julianday for , is . The first Sunday after that date is given by "" as "".  
See also Template:Weekday after date and Template:Weekday before date, for which this is a subroutine.
</noinclude>
# நடைமுறை எண்

எண்கோட்பாட்டில் **நடைமுறை எண்** (*'practical number* அல்லது *panarithmic number*) என்பது அதனைவிட அனைத்துச் சிறிய எண்களையும் அதன் வெவ்வேறான வகுஎண்களின் கூடுதலாக எழுதக்கூடியவாறு அமையும் நேர் முழுஎண் ஆகும். *n* ஒரு நடைமுறை எண் எனில், *n* ஐ விடச் சிறியதாக இருக்கும் அனைத்து நேர் முழுஎண்களையும் *n* இன் வெவ்வேறான வகுஎண்களின் கூடுதலாக எழுதமுடியும்.  
எடுத்துக்காட்டாக, 12 ஒரு நடைமுறை எண், அதன் வகு எண்கள் 1, 2, 3, 4, 6.  
1முதல் 11 வரையுள்ள எண்கள் 12 ஐவிடச் சிறிய எண்கள் ஆகும். இவற்றை 12 இன் வகுஎண்களின் கூடுதலாக எழுதலாம்:
5 = 3 + 2,
7 = 6 + 1,
8 = 6 + 2,
9 = 6 + 3,
10 = 6 + 3 + 1,
11 = 6 + 3 + 2.  
நடைமுறை எண்களின் வரிசை :
:1, 2, 4, 6, 8, 12, 16, 18, 20, 24, 28, 30, 32, 36, 40, 42, 48, 54, ....  
விகிதமுறு எண்களை எகிப்திய பின்னங்களாக எழுதுவதற்கு நடைமுறை எண்கள் ஃபிபொனாச்சியால் (Liber Abaci,1202) பயன்படுத்தப்பட்டுள்ளன. நடைமுறை எண்களை அவர் முறையாக வரையறுக்காவிட்டாலும், நடைமுறை எண்களைப் பகுதிகளாகக் கொண்ட பின்னங்களுக்கான எகிப்திய பின்ன விரிவுகளின் அட்டவணையைத் தந்துள்ளார்.  
ஒரு எண்ணின் பகாக்காரணியாக்கத்தைக் கொண்டு அது ஒரு நடைமுறை எண்ணா இல்லையா என்பதை அறியலாம். ஒவ்வொரு இரட்டை நிறைவெண்ணும், இரண்டின் அடுக்குகளாக அமையும் எண்களும் நடைமுறை எண்களாக இருக்கும். நடைமுறை எண்கள், பல பண்புகளில் பகா எண்களை ஒத்திருக்கின்றன.
# புலிப்பார்வை

**புலிப்பார்வை** 2014 ஆம் ஆண்டு வெளிவந்த தமிழ்த் திரைப்படம் ஆகும். இயக்குநர் பிரவீன் காந்தி இந்தத் திரைப்படத்தினை இயக்கியிருந்தார். தமிழீழ விடுதலைப் புலிகள் தலைவர் வேலுப்பிள்ளை பிரபாகரனின் மகன் பாலச்சந்திரன், இலங்கை ராணுவத்தினரால் சுட்டுக்கொல்லப்பட்டதாக கூறப்படும் நிகழ்வை மூலக்கதையாகக் கொண்டு இப்படம் உருவாக்கப்பட்டது.  
- *புலிப்பார்வை படத்தில் பிரபாகரன் வேடத்தில் தயாரிப்பாளர் மதன்* - தினமணி செய்தி
- சென்னைஆன்லைன்.காமில் வெளியான திரை விமர்சனம்
# புலிப்பார்வை

## வெளியிணைப்புகள்

- புலிப்பார்வை வலைத்தளம்